**POUK SLOVENŠČINE NA DALJAVO ZA 6. RAZRED; TOREK, 31. 3. 2020**

**Neosebni glagolski obliki: nedoločnik in namenilnik (nova snov)**

**Pozdravljeni, šestošolci!**

O glagolu smo se že veliko naučili: znamo se vprašati po njem in ga poiskati v besedilu; znamo mu določiti osebo in število ter ga postavljati v različne čase.

**Poznamo pa tudi glagolske oblike, ki jim ne moremo določiti osebe, zato jim pravimo neosebne glagolske oblike. Spoznali boste dve taki: to sta NEDOLOČNIK in NAMENILNIK.**

1. Najprej si preberite o nedoločniku in namenilniku v razlagalnem okvirčku v SDZ na str. 28.
2. Nato napišite v zvezek za jezik novi naslov **Nedoločnik in namenilnik** in prepišite vse o nedoločniku in namenilniku z zavihka za jezik v SDZ – razlago boste našli pod **BESEDNE VRSTE Glagol.**
3. **Ko boste temeljito opravili zgornji dve nalogi, boste pripravljeni za reševanje 1. naloge v SDZ na str. 28.**

**Vzemite si čas in temeljito, zbrano in počasi preberite besedilo ter primerno v njem označite nedoločnike in namenilnike.**

Če boste imeli kakšno težavo, mi pišite na e-naslov: irena.pak@os-dobrna.si

**Želim vam uspešno delo in prijeten dan!**

**Ostanite zdravi!**

**Irena Pak**